യുവാവിനെ വെട്ടി പരിക്കേല്പിച്ചു ഒരാള് അറസ്റ്റില് ചാത്തന്നൂര്: സംഘം ചേര്ന്നെത്തിയവര് യുവാവിനെ വെട്ടി പരിക്കേല്പിച്ചു. ഗുരുതരമായി പരിക്കേറ്റ പാരിപ്പള്ളി കരിമ്ബാലൂര് കുടിലില് ക്ഷേത്രത്തിന് സമീപത്തെ കോളനിയിലെ താമസക്കാരന് ശരത് 28നെ തിരുവനന്തപുരം മെഡിക്കല് കോളേജ് ആശുപത്രിയില് പ്രവേശിപ്പിച്ചു. അടിയന്തിര ശസ്ത്രക്രിയയ്ക്ക് വിധേയനാക്കി. കഴിഞ്ഞ ദിവസം രാത്രി ഒമ്ബതരയോടെയാണ് സംഭവം. ആറോളം പേരടങ്ങുന്ന സംഘമാണ് ശരതിനെ ആക്രമിച്ചത്. സംഭവവുമായി ബന്ധപ്പെട്ട് കരിമ്ബാലൂര് നഞ്ചന് വിള കോളനിയില് താമസിക്കുന്ന മൈല വിള സ്വദേശി അഷ്കറിനെ പാരിപ്പള്ളി സിഐ അല് ജബാറിന്റെ നേതൃത്വത്തിലുള്ള പോലീസ് സംഘം അറസ്റ്റ് ചെയ്തു.മുന്വൈരാഗ്യമാണ് ആക്രമണത്തിന് കാരണമെന്ന് പോലീസ് പറയുന്നു. കോടതിയില് ഹാജരാക്കിയ അഷ്കറിനെ റിമാന്ഡ് ചെയ്തു.